
Norādāmā informācija

	1. Mērķis un nepieciešamības pamatojums
	Saistošo noteikumu mērķis - vienkāršot sabiedrības līdzdalības budžeta konkursu, nodrošinot dokumentācijas nedublēšanos, precizējot procedūras saskaņā ar 2025. gada 15. decembra Ogres novada pašvaldības līdzdalības budžeta projektu vērtēšanas komisijas sēdes protokolu Nr. 3, kas atsaucas uz Viedās administrācijas un reģionālās attīstības ministrijas 2025. gada 12. decembra semināru par līdzdalības budžeta platformas izmantošanu un plānotajiem sistēmas pilnveidojumiem 2026. gadā.
Pašvaldību likuma 61. panta 2. punkts paredz, ka saistošajos noteikumos par sabiedrības līdzdalības budžetu ir jābūt ietvertam projekta pieteikuma paraugam. Lai gan platforma nodrošina identisku datu ievadīšanu, kas dublē saistošo noteikumu pieteikuma paraugu, būtu ieteicams izvērtēt papildus veidlapas iesniegšanas nepieciešamību. Komisija ir konstatējusi, ka Ogres novada pašvaldības saistošie noteikumi šobrīd paredz papildus iesniegt projekta pieteikumu, to pievienojot platformā. Komisija secina, ka pieteikuma veidlapā fiziskā persona par sevi norāda vārdu, uzvārdu, personas, kodu, dzīvesvietas adresi, kas, publicējot projektu, komisijai bija jāaizklāj pirms publicēšanas, tādā veidā veidojot projekta pieteikuma dublikātu un atkārtoti pievienojot pieteikuma veidlapu bez fiziskās personas datiem. Šāds darbs rada administratīvo slogu komisijas darbam. 
Lai arī 2025. gadā komisija uzskatīja, ka pieteikuma veidlapā ievietotā informācija par projektu ir pilnīgāka un aptverošāka nekā platformā norādītā, līdz ar to komisijai bija ērtāk un efektīvāk strādāt ar pieteikuma veidlapu. Līdz ar to 2025. gadā tika nolemts, ka būtu nepieciešams pilnveidot saistošo noteikumu projekta pieteikuma veidlapu attiecībā uz fiziskās personas datiem, bet neatteikties no pieteikuma veidlapas, savukārt 2026. gadā projektu vērtēšanas procesā konstatēts, ka projektu pieteikumu iesniedzēji dublē informāciju platformā un pieteikuma veidlapā un dublēšana rada slogu projektu pieteicējiem, kā arī nenes pievienoto vērtību komisijai attiecībā uz informāciju. Līdz ar to priekšlikums no saistošajiem noteikumiem svītrot projekta pieteikuma paraugu vai atsauci saistošajos noteikumos ar pienākumu iesniegt dubultā projekta pieteikuma veidlapu.
Komisija 2025. gada 15. decembrī ir konstatējusi, ka attiecībā par projektu iesniegšanas termiņu sistēma šobrīd pieļauj, ka līdz termiņa iztecējumam termiņš var tikt pagarināts. Līdz ar to konkrēta termiņa noteikšana saistošajos noteikumos būtu pretrunā ar platformas funkcionalitāti un nepieciešamību pagarināt termiņus, ja tam ir objektīvs pamatojums. 2026. gada 1. aprīlī komisijas protokolā Nr. 1 konstatēts, ka platformā tehnisku iemeslu dēļ nebija iespējams 7 stundu termiņā iesniegt vismaz 3 projektu pieteikumus un saskaņojot ar Viedās administrācijas un reģionālās attīstības ministriju pieņemts lēmums pagarināt projekta konkursa termiņu. Līdz ar to secināms, ka termiņu noteikšana saistošajos noteikumos būtu svītrojama, nosakot, ka par termiņu  katrā kalendārajā gadā lemj komisija, ņemot vērā tehniskas problēmas sistēmā u.c. iespējamos objektīvos pamatojumus, un tiek nodrošināts konkursa izsludināšanas atspoguļošana Ogres novada pašvaldības mājas lapā.
Saskaņā ar 2025. gada 15. decembra Ogres novada pašvaldības līdzdalības budžeta projektu vērtēšanas komisijas sēdes protokolu Nr. 3 platformā nebūs iespējams izsludināt līdzdalības budžeta konkursu atkārtoti, nodot atkārtotai balsošanai vienu vai vairākus projektus.
Komisija secina, ka Ogres novada pašvaldības saistošo noteikumu 38. punkts paredz, ka ar projektiem, kuri ieguvuši vienādu balsu skaitu, tiek organizēta atkārtota balsošana, ja ir nepietiekami budžeta līdzekļi vienādi ieguvušo balsu projektu īstenošanai, kā arī noteikumu 40. punkts paredz, ka, ja projektu konkurss noslēdzies ar vienādu balsu skaitu vairākiem projektiem, kuru realizācija, ievērojot paredzētā finansējuma apmēru, vienlaikus nav iespējama, par šiem projektiem Ogres novada pašvaldības Centrālā administrācija organizē atkārtotu iedzīvotāju balsošanu, tādējādi noteikumu 27.6. apakšpunkts paredz komisijai tiesības lemt par atkārtota projektu konkursa izsludināšanu, ja nav iesniegts neviens projekts vai visi iesniegtie projektu pieteikumi neatbilst noteikumu prasībām.
Ņemot vērā augstāk minēto un platformas funkcionalitātes izmaiņas 2026. gadā, Ogres novada pašvaldībai ir nepieciešams veikt grozījumus saistošajos noteikumos, svītrojot 27.6. punktu.
2026. gadā vērtēšanas komisija konstatēja, ka sabiedrības līdzdalības projektos, kas nav saistīti ar būvdarbiem, nav jāaizpilda un jāieplāno izmaksas autoruzraudzībai un būvuzraudzībai. Minēto izmaksu limits ir jāatspoguļo saistošajos noteikumos. Līdz ar to priekšlikums veikt atbilstošus grozījumus un precizējumus saistošajos noteikumos.
Papildus komisija ir diskutējusi par gadījumu, kad 2026. gada konkursā projekta iesniedzējs bija iesniedzis projektu un pamatojošo dokumentāciju par publiski pieejama objekta izveidošanu privātā teritorijā un pēc iedzīvotāju balsojuma – atteicies no projekta. Šādu gadījumu iestāšanās laikā nepieciešams atrunāt procedūru saistošajos noteikumos.


	2. Fiskālā ietekme uz pašvaldības budžetu
	Ietekme uz pašvaldības budžetu nemainās. Saskaņojums atbilstoši Ogres novada pašvaldības kārtējā gada budžetam.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Nav ietekmes uz sociālo jomu, vidi, iedzīvotāju veselību, uzņēmējdarbības vidi pašvaldības teritorijā. Labvēlīgi ietekmē konkurenci.

	4. Ietekme uz administratīvajām procedūrām un to izmaksām 
	Pozitīva ietekme uz pašvaldības administratīvo slogu. Vienkāršota procedūra gan projektu iesniedzējiem, gan vērtētājiem.

	5. Ietekme uz pašvaldības funkcijām un cilvēkresursiem 
	Saistošo noteikumu izpilde neietekmēs pašvaldībai pieejamos cilvēkresursus.

	6. Informācija par izpildes nodrošināšanu 
	Lēmumu par finansējuma piešķiršanu pieņem konkursa vērtēšanas komisija, balstoties uz Ogres novada iedzīvotāju balsojumu.

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošajos noteikumos paredzētais atbalsts ir samērīgs, ņemot vērā pašvaldības budžeta iespējas.


	8. Izstrādes gaitā veiktās konsultācijas ar privātpersonām un institūcijām 
	Saistošo noteikumu projekts no 2026. gada 17. septembra līdz 2. oktobrim tika publicēts Ogres novada pašvaldības oficiālajā tīmekļvietnē www.ogresnovads.lv sadaļas “Sabiedrības līdzdalība” apakšsadaļā “Saistošo noteikumu projekti. Viedokļa noskaidrošanas laikā no iedzīvotājiem priekšlikumi vai viedoklis par saistošo noteikumu projektu netika saņemts.

